Mens Ruslands økonomi buldrede afsted i 00’erne, har landet efter besættelsen af Krim-halvøen haft svært ved at præstere en økonomisk vækst, der kan bringe russernes levestandard op på siden af naboerne i Europa.
Ruslands økonomi er verdens 11. største, men hvis man sammenligner landenes bruttonationalprodukt per indbygger, er Rusland nummer 56 på verdensranglisten.
Rusland tjener især penge på at eksportere olie og gas, som udgjorde halvdelen af landets indtjening i 2021. De største samhandelspartnere er Kina, Tyskland, Holland, USA og Tyrkiet.